Diari Oficial de la Generalitat Valenciana


Sumari del DOGV 3865, del 26-10-2000 (2000/7954)

Edicte de notificació al titular de l‘establiment Tinglado, de la desestimació del recurs d'alçada.
---------------------------------------------------------------------------------------------------

### Dades del document

Número de DOGV
:   3865

Data del DOGV
:   26-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7954


Organisme emissor
:   Agència Valenciana del Turisme

Tipus de document
:   Edicte

Edicte de notificació al titular de l'establiment Tinglado, de la desestimació del recurs d'alçada. [2000/X7954]
  
Per no haver estat possible notificar de forma personal i directa a l'interessat la Resolució del president executiu de l'Agència Valenciana del Turisme de data 4 de juny de 2000, desestimatòria del recurs d'alçada interposat pel senyor Bernardo Sánchez Vázquez, com a titular de l'establiment denominat Tinglado, recaiguda en l'expedient de denegació d'obertura i classificació del mencionat establiment, procedeix la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 7 d'agost de 2000.- El president executiu: Roc Gregori i Aznar.
  
Amb data 4 de juny de 2000 el president executiu de l'Agència Valenciana del Turisme ha dictat la següent resolució:
  
Resolució del president executiu de l'Agència Valenciana del Turisme, per la qual es desestima el recurs d'alçada interposat pel senyor Bernardo Sánchez Vázquez, com a titular de l'establiment Tinglado.
  
Vist el recurs d'alçada interposat pel senyor Bernardo Sánchez Vázquez, com a titular de l'establiment denominat Tinglado, situat a València, av. de l'Enginyer Manuel Soto núm. 14-1r, contra la Resolució del director de l'Àrea de Producte de l'Agència Valenciana del Turisme, de data 14 de gener de 2000.
  
Fets
  
Primer. El director de l'Àrea de Producte de l'Agència Valenciana del Turisme, en la Resolució de 14 de gener de 2000, va resoldre denegar l'obertura i classificació com a establiment turístic, a l'establiment denominat Tinglado situat a l'av. de l'Enginyer Manuel Soto núm. 14 de València, per haver quedat constatat que l'activitat que es realitzava en tal establiment no era la d'allotjament, les circumstàncies del qual consten en la citada resolució i es donen com a reproduïdes.
  
Segon. Contra la dita resolució el senyor Bernardo Sánchez Vázquez, com a titular del mencionat establiment, va interposar un recurs d'alçada en el qual sol·licitava la concessió de l'obertura que té sol·licitada, basant-se en les següents al·legacions que a continuació, i de forma succinta, s'exposen:
  
- Que si bé va estar sancionat per la Delegació del Govern a la Comunitat Valenciana, la dita sanció ha prescrit, com ho justifica la fotocòpia adjunta de la proposta de resolució.
  
- Que està exercint l'activitat de pensió i ho acredita amb la fotocòpia de les fitxes de permanència, que presenta diàriament a la Direcció General de la Policia de València.
  
- Que han reparat les deficiències que amb anterioritat pogueren subsistir quant a permanència dels clients, neteja, etc.
  
Fonaments jurídics
  
Primer. L'article 1 del Decret 153/1993, de 17 d'agost, del Govern Valencià, regulador dels establiments hostalers de la Comunitat Valenciana, quan disposa que:
  
?1. Queden subjectes a aquest decret les empreses i els establiments que, dins de l'àmbit territorial de la Comunitat Valenciana, es dediquen a prestar de forma professional i habitual allotjament mitjançant preu, d'acord amb les especificacions que es determinen en aquesta norma i disposicions de desplegament, tinguen o no altres serveis de caràcter complementari, i que es denominaran establiments hostalers?.
  
Segon. L'article 3 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, quan disposa que:
  
?U. L'activitat turística és la duta a terme per empreses i professions turístiques, realitzant actuacions tendents de procurar el descobriment, conservació, promoció, coneixement i gaudi dels serveis turístics.
  
Dos. Tindran la consideració de servei turístic la prestació mitjançant preu, de les activitats següents:
  
1. Allotjament?????.
  
Tercer. L'article 7 de la Llei 3/1998, de 21 de maig, quan estableix:
  
?Són empreses d'allotjament turístic aquelles que des d'un establiment obert al públic es dediquen de manera professional, habitual i mitjançant preu, a proporcionar habitació a les persones, amb o sense prestació d'altres serveis de caràcter complementari?.
  
Quart. L'article 5.2 del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme, en l'apartat j) quan disposa que correspon al president executiu de l'Agència Valenciana del Turisme l'exercici de les funcions següents:
  
?La resolució de recursos contra actes dictats per òrgans de l'Agència jeràrquicament dependents d'aquesta?.
  
En el cas present ha quedat constatat que l'activitat de l'establiment denominat Tinglado, del qual és titular el recurrent senyor Bernardo Sánchez Vázquez, no és pròpia d'un establiment turístic. Tal circumstància ha quedat acreditada, no sols de la documentació que consta en l'expedient administratiu, sinó també de l'informe aportat per la Direcció General d'Interior de data 17 de febrer de 2000, en el qual es manifesta que el recurrent el senyor Bernardo Sánchez Vázquez ha tingut en propietat la Pensió Look (davant l'administració de Turisme denominada Pensió Tinglado), situada al carrer de l'Enginyer Manuel Soto núm. 12 (núm. 14, segons es constata per la inspecció de turisme en l'informe de data 15 de desembre de 1999) de València, en l'actualitat sancionada per la Delegació del Govern com a conseqüència d'haver-se observat determinades irregularitats en la seua activitat, en la qual s'afavoria l'exercici de la prostitució, obtenint un benefici econòmic per això, tal com es desprèn d'informes de la Direcció Superior de Policia de València, remesos a la Delegació del Govern.
  
Així, respecte a les al·legacions que efectua la recurrent, aquestes no aconsegueixen desvirtuar el contingut de la Resolució del director de l'Àrea de Producte, de data 14 de gener de 2000, per la qual es denegava l'obertura i la classificació com a establiment turístic l'establiment denominat Tinglado, ha de tenir-se en compte, tal com ja s'ha reiterat al llarg de l'expedient administratiu, que amb data 15 de desembre de 1999, es va personar a l'establiment un agent de la inspecció adscrit al Servei Territorial de Turisme de València, el qual va emetre el corresponent informe en el sentit que en el mencionat establiment denominat Tinglado de 7 habitacions, 4 estan precintades per ordre de la Delegació de Govern de la Comunitat Valenciana, segons manifestacions realitzades a l'inspector sembla que es treballava amb prostitutes de la zona, i arran d'una actuació policíaca es va comprovar que disposaven de documentació que no els pertanyia, per la qual cosa van ser obertes diligències i precintades aquestes habitacions, el que corrobora que en el dit establiment no s'efectua activitat turística pròpia d'allotjament, dins de les competències que corresponen a l'Agència Valenciana del Turisme.
  
En aquest sentit, les al·legacions que es realitzen en el recurs d'alçada interposat, que la sanció imposada pel delegat de Govern de la Comunitat Valenciana ha prescrit i que en l'establiment està exercint l'activitat de pensió, així com que han reparat les deficiències que podien subsistir quant a permanència dels clients, cal assenyalar que aquestes manquen de rellevància, quant a la possible autorització turística de l'establiment, en haver quedat acreditat que l'establiment no realitza l'activitat turística d'allotjament, com es desprèn clarament de l'informe de la Inspecció Turística data de 15 de desembre de 1999, com de l'informe de la Direcció General d'Interior de data 17 de febrer de 2000, indicant aquest últim que s'ha procedit a la clausura de part de les habitacions de l'establiment.
  
És per tot això, i haver quedat comprovat que no s'exerceix una activitat de les contemplades en la Llei 3/1998, de 21 de maig, de Turisme de la Comunitat Valenciana, i en concret la d'allotjament, per la qual cosa han de ser desestimades les al·legacions efectuades pel recurrent.
  
Resolució
  
En virtut del que disposa el Decret 45/1996 (DOGV de 28 de març de 1996), resolc desestimar el recurs d'alçada interposat pel senyor Bernardo Sánchez Vázquez, com a titular de l'establiment Tinglado, contra la Resolució del director d'Àrea de Producte de l'Agència Valenciana del Turisme, de data de 14 de gener de 2000, per la qual es denegava l'obertura i la classificació com a establiment turístic al citat establiment, i confirmar aquesta en tots els seus extrems.
  
Contra aquesta resolució, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la recepció d'aquesta, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.